**Referat møte 1-22 i Forskningsetisk utvalg i instituttsektoren**

**Tid: Torsdag 24.februar kl 14.00-16.00**

**Sted: Teams**

Til stede: Christian Hambro (leder), Mia Røra, Tore Skjetne, Martin Smestad, Hanne C.Kavli, Kjell Arne Hagen, Sissel Beate Rønning

Sekretariat: Agnes Landstad (referent)

**Saker:**

**1/22 Godkjenning av innkalling og dagsorden**

**Vedtak:** *Innkalling og dagsorden godkjennes*

**2/22 Godkjenning av referat fra møte 2-21, 29.november 2021**

OBS! Dele notatet om bi-erverv fra NIBIO - Bjørn

**Vedtak:** Referat fra møte 2-21 godkjennes.

**3/22** **Notat til diskusjon i instituttene: Forskningens frihet ved instituttene – bearbeidet**

**Kommentarer:**

Diskusjonsnotat-formatet fungerer godt. Det vil være en god påminnelse og "huskeliste" for instituttene til de interne dialogene forskningens frihet. Det kan være greit å minne om at de etiske refleksjonene er ikke gjort en gang for alle.

*Format:*

Struktur og innhold er forbedret og fungerer nå bra. Det er greit at notatet er kort og stimulerer til diskusjon, og så må det tilpasses det enkelte instituttets bruk.

*Innhold:*

* Vi bør si noe om nødvendighet av løpende diskusjon om dette tema
* Oppdragsgivers interesser og rettigheter som må beskyttes bør tas inn i pkt 2 og pkt 5.
* Pkt 5: Publisering og ytringsfrihet: Forskerne må ta utgpkt i fakta og eget institutts forskning når vedkommende uttaler seg utad som forsker
* Det er vanskelig å regulere seg bort fra nødvendigheten av bevissthet om når en uttaler seg som privatperson og når en uttaler seg på vegne av instituttet, det er viktig å diskutere ofte
* Der er en problemstilling som knytter seg til kollegialitet som også er relevant å diskutere i instituttene, for eksempel når en forsker uttaler seg om tema hvor en kollega har dypere kunnskap på området
* Vi bør henvise til at institutter bør ha en kommunikasjonsstrategi

**Vedtak:**

1. Sekretariatet innarbeider FEUs kommentarer i notatet og sender på en siste runde for godkjenning.
2. Notatet sendes til instituttene med en oppfordring om å diskutere forskningens frihet ved instituttet og forankre instituttets konklusjoner med hensyn til forskningens frihet for instituttet og den enkelte forsker i styrende dokumenter.

**4/22 Sak til FEK fra fagforeninger i NORCE**

 **Kommentarer:**

* Arbeidskontraktene i NORCE, SINTEF og IFE har tilnærmet like formuleringer når det gjelder rettigheter til økonomiske resultater.
* FEU bør innhente opplysninger om hvordan rettigheter reguleres i andre land og andre institutter. Tore Skjetne ser videre på det.

**Vedtak:**

1. FEU tar saken til orientering og ber om å bli oppdatert på videre utvikling i saken

2. FEU ber sekretariatet undersøke hvordan rettighets-spørsmålene er løst i institutt-sektoren i andre land som er mest aktuelle og vurdere om disse opplysningene bør sendes til FEK før deres behandling av saken i mars.

3. FEU anser saken som prinsipielt interessant og avventer uttalelse fra FEK før en vurdere ev oppfølging.

**5/22 Orienteringer**

Muntlig:

* Siste nytt fra instituttenes arbeid med forskningsetikk – bidrag fra FEUs instituttmedlemmer - runde rundt bordet

Skriftlig:

* Saker behandlet i FEK siden november 21

**Vedtak:**

FEU bør nå ta initiativ til en dialog mellom instituttene, nasjonale sikkerhetsmyndigheter og KD/UD for gjensidig orientering om problemstillingene og dialog om håndtering av sikkerhetsproblematikk ifht samarbeid med ikke-allierte land og ansatte fra slike land.

**6/22 Aktuelle saker og dato for FEU møte 2/22**

 Neste møte: Onsdag 21.sept kl 12.00-14.30 på Næringslivets hus

**7/22 Eventuelt**

 Ingen saker til eventuelt